《西湖置酒短歌》
宋代·尤煜

春云薄，淡将落。我心良与然，浩荡杳无著。黄鸟枝头语太工，可荡唤起东坡翁。

眼前妙景供妙咏，钧天吹下乘长风。醉而复醒醒复醉，香山居士今安在。

濡首狂歌无限情，一齐付与云山外。

作者简介：（1190—1272）宋常州无锡人，字伯晦，号木石。尤袤孙。宁宗嘉定元年进士。理宗端平初征为将作监主簿，后为淮西帅，以儒者守边，恩威兼施。累进礼部尚书，拜端明殿大学士，提举秘书省提纲史事。卒谥庄定。